# Ванеса Рэдгрэйв

| Ванеса Рэдгрэйв |
| --- |
| Vanessa Redgrave |
|  |
| Дата нараджэння | 30 студзеня 1937(1937-01-30)[…] (89 гадоў) |
| Месца нараджэння | * Блэкхіт[d], Грынвіч, графства Вялікі Лондан, Вялікі Лондан, Англія, Вялікабрытанія
 |
| Грамадзянства | * Вялікабрытанія
 |
| Бацька | Michael Redgrave[d] |
| Маці | Rachel Kempson[d] |
| Муж | Tony Richardson[d] і Франка Нера |
| Дзеці | Natasha Richardson[d], Джэлі Рычардсан[d] і Carlo Gabriel Nero[d] |
| Адукацыя | * Цэнтральная Школа сцэнічнай мовы і драматычнага мастацтва[d]
* Queen's Gate School[d]
* The Alice Ottley School[d]
 |
| Прафесія |

актрыса

 |
| Кар’ера |
1958 — цяпер. час |
| Узнагароды | «Оскар» (1977) BAFTA (2009) |
| IMDb | ID 0000603 |
|  Медыяфайлы на Вікісховішчы |

**Ванеса Рэдгрэйв** CBE (англ.: Vanessa Redgrave; нар. 30 студзеня 1937) — брытанская актрыса, лаўрэат прэміі «Оскар» 1978 года.

## Біяграфія

### Кінакар’ера

Ванеса Рэдгрэйв нарадзілася 30 студзеня 1937 года ў Лондане ў сям’і акцёра Майкла Рэдгрэйва і актрысы Рэйчэл Кемпсан.

У 1954 годзе паступіла ў школу музыкі і драмы *Central School of Speech and Drama*. Упершыню з’явілася на тэатральнай сцэне ў 1957 годзе разам з бацькам. З 1961 года яна выступае з Каралеўскай шэкспіраўскай трупай. У кіно Ванеса Рэдгрэйв стала вядомай пасля фільма «Морган: прыдатны выпадак для лячэння» (1966). Актрыса атрымала прэмію Канскага кінафестывалю, а таксама намінацыі на «Оскар», «Залаты глобус» і BAFTA.

Іншыя вядомыя карціны ранняга перыяду — «Фотапавелічэнне» Мікеланджэла Антаніёні (1966), «Айседора» (1968) — пра жыццё балярыны Айседоры Дункан, «Марыя — каралева Шатландыі» (1971).

У 1977 годзе Рэдгрэйв іграе разам з Джэйн Фондай у фільме «Джулія» рэжысёра Фрэда Цынемана. За гэту ролю яна была ганаравана прэміі «Оскар» у намінацыі «лепшая актрыса другога плану». У тым жа годзе яна прадзюсавала і агучвала дакументальны фільм «Палесцінец», у якім удзельнічала ў сцэне танца з аўтаматам Калашнікава. У сувязі з гэтым групоўка *Jewish Defense League* (якая фігуравала ў справаздачах ФБР як экстрэмісцкая і тэрарыстычная) арганізавала пікеты падчас цырымоніі ўручэнні прэміі. Глава гэтай арганізацыі вінаваціў Рэдгрэйв у падтрымцы палестынцаў. Нягледзячы на прысутнасць на вуліцы актывістаў JDL, Рэдгрэйв у сваёй правмове выступіла з асуджэннем усіх форм таталітарызму і сказала, што ні яе, ні Кінаакадэмію не запалохае «кучка сіянісцкіх хуліганаў, чые паводзіны абражаюць годнасць усіх яўрэяў». Яе выступ быў сустрэты «здзіўлена адкрытымі ротамі, воклічамі неўхвалення і воплескамі».

Пазней Рэдгрэйв выконвала ролі ў фільмах «Бостанцы» (1985) — намінацыі на «Оскар» і «Залаты глобус», «Говардс Энд» (1991) — намінацыя на «Оскар», «Місія невыканальная» (1996), «Уайльд» (1997), «Перапыненае жыццё» (1999). Рэдгрэйв працягвае іграць у кіно і тэатры.

### Асабістае жыццё

Была замужам за рэжысёрам Тоні Рычардсанам у 1962—1967 гадах, шлюб з якім распаўся з-за захапленні апошняга французскай актрысай Жаннай Маро. Ад Рычардсана яна нарадзіла дзвюх дочак: Наташа Рычардсан (1963—2009) і Джоэлі Рычардсан, якія таксама сталі актрысамі. У Ванесы Рэдгрэйв ёсць сын ад Франка Нера, з якім яна здымалася ў «Камелоце». У 2006 годзе актрыса выйшла за Нера замуж. Вядомы раман Рэдгрэйв з акцёрам Цімаці Далтанам. Яе сястра Лін Рэдгрэйв і брат Корын Рэдгрэйв таксама былі акцёрамі, абодва сканалі ад рака ўвесну 2010 года.

## Фільмаграфія

* (1993) «Верабей» — сястра Агата

## Зноскі

## Спасылкі

* На Вікісховішчы ёсць медыяфайлы па тэме **Ванеса Рэдгрэйв Ванеса Рэдгрэйв на сайце «Internet Movie Database» (англ.)